wickkiey/tamil-wikipedia-markdown huggingface dataset:
# தோக் பிசின்


**தோக் பிசின்** (Tok Pisin) பப்புவா நியூ கினியாவில் பேசப்படும் ஒரு கிரியோல் அல்லது கலப்பு மொழி ஆகும். இது பப்புவா நியூகினியாவின் உத்தியோக மொழியாக இருப்பதுடன் நாட்டில் மிகப் பரவலாகப் பயன்படும் மொழியாகவும் உள்ளது. எனினும், நாட்டின் மேற்கு மாகாணம், வளைகுடா மாகாணம், மத்திய மாகாணம், ஓரோ மாகாணம், மில்னே குடா மாகாணம் ஆகியவற்றில் தொக் பிசினின் பயன்பாடு குறுகிய வரலாற்றைக் கொண்டதுடன், நாட்டின் பிற பகுதிகளைப்போல் இப்பகுதிகளில் கூடிய அளவுக்கு, குறிப்பாக முதியோர் மத்தியில், பேசப்படுவதில்லை. இது ஒரு வணிகக் கலப்பு மொழியாக உருவாகியிருக்கக்கூடும் எனினும் இது இப்போது தனித்தன்மை வாய்ந்த மொழியாக ஆகியுள்ளது. ஆங்கிலம் பேசுவோர் இதை "நியூகினியா கலப்பு மொழி" (New Guinea Pidgin) என்றோ "கலப்பு ஆங்கிலம்" (Pidgin English) என்றோ அழைக்கின்றனர்.  

ஐந்து மில்லியனுக்கும் ஆறு மில்லியனுக்கும் இடைப்பட்ட எண்ணிக்கையான மக்கள் தொக் பிசின் மொழியைப் பயன்படுத்துகின்றனர். எனினும் இம்மொழியைச் சரளமாகப் பேசுவர் என்று சொல்லமுடியாது. பலர் இப்போது இந்த மொழியை முதல் மொழியாகப் பயின்று வருகின்றனர். குறிப்பாக, உள்ளூர் மொழிகளைப் பேசும் பெற்றோரையோ, பெற்றோருக்குப் பெற்றோரையோ கொண்ட சிறுவர்கள் தோக் பிசினை முதல் மொழியாகக் கற்கின்றனர். நகரப் பகுதியில் வாழும் குடும்பங்களும், காவல்துறை, பாதுகாப்புத்துறையைச் சார்ந்தோரும் பெரும்பாலும் தொக் பிசின் மொழியிலேயே தம்முள் பேசிக்கொள்கின்றனர். இவர்கள் உள்ளூர் மொழிகளைச் சரளமாகப் பயன்படுத்தத் தெரியாதவர்களாகவோ, அல்லது உள்ளூர் மொழியொன்றை தோக் பிசினுக்குப் பின் இரண்டாவது மொழியாகக் கற்பவர்களாகவோ இருக்கின்றனர். ஒரு மில்லியன் மக்கள் தோக் பிசினை முதன்மை மொழியாகப் பயன்படுத்துகின்றனர் எனலாம். தோக் பிசின் மொழி, பப்புவா நியூகினியாவின் பிற மொழிகளைப் படிப்படியாப் புறந்தள்ளி வருகிறது.
# சமோரோ மொழி



**சமோரோ மொழி** என்பது ஓர் ஆஸ்திரோனீசிய மொழி ஆகும். இம்மொழி மரியானா தீவுகளில் பேசப்படுகிறது. இம்மொழி ஏறத்தாழ 58,000 மக்களுக்கு தாய்மொழி ஆகும். அவர்களில் 25,800 மக்கள் குவாம் தீவிலும்; 32,200 பேர் வடக்கு மரியானா தீவுகளிலும் உள்ளனர்.  

இந்த மொழி மரியானா தீவுகளை பூர்வீகமாகக் கொண்ட சாமோரோ மக்களின் வரலாற்று பூர்வீக மொழியாக  
விளங்குகிறது.
# அம்மூவனார்

**அம்மூவனார்** சங்ககாலப் புலவர்களில் ஒருவர். சங்கத்தொகை நூல்களில் 127 பாடல்கள் இவர் பாடியனவாகக் காணப்படுகின்றன.  

##### பெயர்க் காரணம்
'மூவன்! என்னும் இயற்பெயரை உடையவர் எனவும், சிறப்புக் கருதி 'அம்' என்னும் அடைசேர்த்து வழங்கப் பெற்றவர் எனக் கருதப்படுகிறார். சேரன், பாண்டியன், மலையமான் போன்றோரால் ஆதரிக்கப்பெற்றவர். தொண்டி, மாந்தை, கொற்கை, கோவலூர் ஆகியவற்றை வியந்து பாடியுள்ளார்.  

##### பாடல் தொடுப்பு
1. அகநானூறு (10, 35, 140, 280, 370, 390) - 6 பாடல்
1. ஐங்குறு நூறு (இரண்டாம் நூறு - நெய்தல் திணை) - 100 பாடல்
1. குறுந்தொகை (49 , 125 , 163 , 303 , 306 , 318 , 327 , 340 , 351 , 397, 401) -11 பாடல்
1. நற்றிணை 4, 35, 76, 138, 275, 307, 315, 327, 395, 397) - 10 பாடல்
இவற்றில் குறுந்தொகை 127 குறிஞ்சித்திணை. நற்றிணை 397 பாலைத்திணை. ஏனைய 125 பாடல்களும் நெய்தல் திணை.  

##### குறுந்தொகைப் பாடல் தொடுப்பு
ஐங்குறு நூறு - நெய்தல் திணை  
1. ஐங்குறு நூறு 101-110-தாய்க்கு உரைத்த பத்து (பாடல் எண் 101-110)
1. ஐங்குறு நூறு 111-120-தோழிக்கு உரைத்த பத்து (பாடல் எண் 111-120)
1. ஐங்குறு நூறு 121-130-கிழவர்க்கு உரைத்த பத்து (பாடல் எண் 121-130)
1. ஐங்குறு நூறு 131-140-பாணற்கு உரைத்த பத்து (பாடல் எண் 131-140)
1. ஐங்குறு நூறு 141-150-ஞாழல் பத்து (பாடல் எண் 141-150)
1. ஐங்குறு நூறு 151-160-வெள்ளாங்குருகுப் பத்து (பாடல் எண் 151-160)
1. ஐங்குறு நூறு 161-170-சிறுவெண் காக்கைப் பத்து (பாடல் எண் 161-170)
1. ஐங்குறு நூறு 171-180-தொண்டிப் பத்து (பாடல் எண் 171-180)
1. ஐங்குறு நூறு 181-190-நெய்தல் பத்து (பாடல் எண் 181-190)
1. ஐங்குறு நூறு 191-200-வளைப் பத்து (பாடல் எண் 191-200)
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/நவம்பர்

<div>  

</div>  
- நவம்பர் 1, 1904 - இலங்கையின் வட மாகாணத்துக்கான தொடருந்து சேவை ஆரம்பிக்கப்பட்டது. இது அநுராதபுரம் வரை சேவையில் ஈடுபட்டது.
- நவம்பர் 2, 2007 - இலங்கை வான்படையின் வான்குண்டுத் தாக்குதலில் விடுதலைப் புலிகளின் அரசியல்துறைப் பொறுப்பாளர் சு. ப. தமிழ்ச்செல்வன் (படம்) உட்பட ஆறு விடுதலைப் புலிகள் கொல்லப்பட்டனர்.
- நவம்பர் 3, 1988 - இலங்கையின் தமிழ்க் குழுவான தமிழீழ மக்கள் விடுதலைக் கழகத்தினரால் மாலை தீவுகள் அரசை அகற்ற எடுக்கப்பட்ட முயற்சி இந்திய இராணுவத்தினரால் 24 மணி நேரத்தில் முறியடிக்கப்பட்டது.
- நவம்பர் 15, 1948 - இலங்கையில் மலையகத் தமிழரின் வாக்குரிமை பறிக்கப்பட்டது.
- நவம்பர் 23, 1990 - ஈழப்போர்: தமிழீழ விடுதலைப் புலிகள் மாங்குளம் இராணுவ முகாம் மீது தாக்குதல் நடத்தி அதனை முழுமையாகக் கைப்பற்றினர்.
# சோத்தோ மொழி


**சோத்தோ மொழி** என்பது நைகர் காங்கோ மொழிக்குடும்பத்தை சேர்ந்த பண்டு மொழிகளுள் ஒன்றாகும். இது செசோத்தோ, தென் சோத்தோ எனும் பெயர்களாலும் அறியப்படும் இம்மொழி தென் ஆபிரிக்காவிலும் லெசோத்தோவிலும் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இது ஏனைய பண்டு மொழிகளைப் போலவே உருபன்களை ஒன்றுடன் ஒன்று ஒட்டுவதன் மூலம் உருவான சொற்களைப் பெருமளவில் கொண்ட ஒட்டுநிலை மொழி வகையைச் சேர்ந்தது.
# கிரிம்சன் மூன்லைட்டு



**கிரிம்சன் மூன்லைட்டு** என்பது ஒரு மேற்கத்திய இசைக்குழு ஆகும். இது ஒரு கிறித்துவ பிளாக்கு மெட்டல் இசைக்குழு ஆகும். இது பிளாக்கு மெட்டல், கிறித்துவ மெட்டல், அன்பிலாக்கு மெட்டல் போன்ற இசைவகைகளை தொடர்கின்றது. இது 1997ஆம் ஆண்டு சுவீடன் நாட்டில் தோற்றுவிக்கப்பட்டது.
# நிதி அறிவுத்திறன்

**நிதி அறிவுத்திறன்** என்பது நிதி பற்றி புரிந்துகொள்ள ஒருவருக்கு இருக்கும் ஆற்றலைக் குறிக்கிறது. குறிப்பாக நிதி பற்றி விழிப்புணர்வு மிக்க, சிறந்த முடிவுகளை எடுக்க ஒருவருக்கு உதவும் அறிவையும், திறன்களையும் இது குறிக்கிறது. உலகெங்கும் தனிநபர் கடன், அரசுகள் கடன் அதிகரித்து வருகின்றன. ஏமாற்றுதல், தெளிவற்ற முதலீட்டுச் சூழல், பொருளாதார நெருக்கடி ஆகியனவும் நிதி அறிவுத்திறன் நோக்கிய கவனத்தை ஈர்த்துள்ளன.  

## முக்கிய கூறுகள்
- வரவு செலவு அட்டவணையைத் தயாரிப்பது எப்படி?
- கடன்: கடன் பெறலாமா? எந்தக் கடன் நல்ல கடன் எந்தக் கடன் கெட்ட கடன்?
- சேமிப்பு: ஒருவர் எவ்வளவு சேமிக்க வேண்டும்? குறிப்பிட்ட ஓய்வூதியம் பெற ஒருவர் எவ்வளவுகாலம் எவ்வளவு சேமிக்க வேண்டும்?
- முதலீடு: முதலீடு செய்யலாமா? எது நல்ல முதலீடு?
- நுகர்வு: வீடு வாடகைக்கு எடுப்பதா, வாங்குவதா நல்லது?
- தொழில்வாய்ப்பு/தொழில்முனைவு
- பொருளாதாரம்: பொருளாதார ஏற்றம் அல்லது இறக்கம் எப்படிபட்ட பாதிப்புகளை ஏற்படுத்தப்போகிறது?
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/திசம்பர்

<div>  

</div>  
- டிசம்பர் 2, 1995 - யாழ்ப்பாணக் குடாநாடு இலங்கை இராணுவத்திடம் வீழ்ச்சி அடைந்தது.
- டிசம்பர் 12, 1997 - களுத்துறை சிறைச்சாலைப் படுகொலைகள்: இலங்கையின் களுத்துறை சிறைச்சாலையில் மூன்று தமிழ் அரசியற் கைதிகள் சிங்களக் கைதிகளினால் வெட்டிக் கொல்லப்பட்டனர்.
- டிசம்பர் 14, 2006 - தமிழீழ விடுதலைப் புலிகளின் அரசியல் ஆலோசகர் அன்ரன் பாலசிங்கம் (படம்) மறைவு.
- டிசம்பர் 18, 1999 - கொழும்பு நகரசபை முன்னரங்கில் நடைபெற்ற தேர்தல் பிரச்சார கூட்டத்தின் போது, ஜனாதிபதி சந்திரிகா பண்டாரநாயக குமாரதுங்க மீது நடத்தப்பட்ட தற்கொலைத் தாக்குதலில் அவர் தனது வலது கண்ணை இழந்தார்.
- டிசம்பர் 24, 1690 - யாழ்ப்பாணத்தில் நத்தார் இரவு ஆராதனைக்காகக் கூடியிருந்த சுமார் 300 கத்தோலிக்கர்கள் டச்சுப் படைகளினால் அடித்துத் துன்புறுத்தப்பட்டனர்.
# சன் படங்கள்



**சன் பிக்சர்ஸ்** என்பது தமிழ்நாட்டில் திரைப்படங்களை தயாரித்து, அவற்றை வெளியீடு செய்யும் நிறுவனம் ஆகும். இந்த நிறுவனம் சன் டிவி நெட்வொர்க் உரிமையாளர் கலாநிதி மாறன் என்பவரின் சன் குழுமத்தின் ஒரு அங்கம் ஆகும்.  

## வெளியீட்டளார்
| வெளியீட்டளாராக |  |  |  |  |
| --- | --- | --- | --- | --- |
| 2008 | *காதலில் விழுந்தேன்* | பி. வி. பிரசாத் | நகுல், சுனைனா |  |
| *தெனாவட்டு* | வி. வி. கதிர் | ஜீவா, பூனம் பாச்வா |  |  |
| *திண்டுக்கல் சாரதி* | சுப்பிரமணியம் பிள்ளை | கருணாஸ், கார்த்திகா |  |  |
| 2009 | *படிக்காதவன்* | சுராஜ். ஜி. என் | தனுஷ், தமன்னா |  |
| *அவுட்லாண்டர்* | ஆவர்டு மெக்கெயின் | ஜிம் கேவிசெல், சோபியா மையில்சு |  |  |
| *தீ* | கிச்சா | சுந்தர். சி, Ragini, நமீதா |  |  |
| *அயன்* | கே. வி. ஆனந்த் | சூர்யா, தமன்னா |  |  |
| *மாசிலாமணி* | மனோகர் | நகுல், சுனைனா |  |  |
| *நினைத்தாலே இனிக்கும்* | குமாரவேலன் | பிரிதிவிராஜ், சக்தி வாசு, பிரியாமணி |  |  |
| *கண்டேன் காதலை* | ஆர். கண்ணன் | பரத், தமன்னா |  |  |
| *வேட்டைகாரன்* | பாபு சிவன் | விஜய், அனுசுக்கா செட்டி |  |  |
| 2010 | *தீராத விளையாட்டுப் பிள்ளை* | திரு | விசால் கிருஷ்ணா, சாரா ஜேன் டயஸ், நீத்து சந்திரா, தனுசிறீ தத்தா |  |
| *சுறா* | எஸ். பி. ராஜ்குமார் | விஜய், தமன்னா, வடிவேலு |  |  |
| *சிங்கம்* | ஹரி | சூர்யா, அனுசுக்கா செட்டி |  |  |
| *தில்லாலங்கடி* | மோ. ராஜா | ஜெயம் ரவி, சாம், தமன்னா |  |  |
| *எந்திரன்* | சங்கர் | ரஜினிகாந்த், ஐஸ்வர்யா ராய் |  |  |
| *மாப்பிள்ளை* | சுராஜ். ஜி. என் | தனுஷ், ஆன்சிக்கா மோத்வானி |  |  |
| 2011 | *எங்கேயும் காதல்* | பிரபுதேவா | ஜெயம் ரவி, ஹன்சிகா மோட்வானி |  |
| *மங்காத்தா* | வெங்கட் பிரபு | அஜித் குமார், அர்ஜுன், திரிசா, வைபவ் ரெட்டி, பிரேம்ஜி அமரன் |  |  |
| 2011 | வெடி (திரைப்படம்) | பிரபுதேவா | விஷால் , சமீரா ரெட்டி |  |
| 2014 | காஞ்சனா 2 | ராகவா லாரன்ஸ் | ராகவா லாரன்ஸ் , டாப்சி பன்னு , நித்யா மேனன் | } |

## தயாரிப்பு
| தயாரிப்பாளராக |  |  |  |  |
| --- | --- | --- | --- | --- |
| 2010 | *எந்திரன்* | சங்கர் | ரஜினிகாந்த், ஐஸ்வர்யா ராய் |  |
| 2018 | சர்கார் | ஏ. ஆர். முருகதாஸ் | கீர்த்தி சுரேஷ், வரலட்சுமி சரத்குமார், யோகி பாபு | தீபாவளி வெளியீடு |
| 2019 | *பேட்ட* | கார்த்திக் சுப்புராஜ் | ரஜினிகாந்த், விஜய் சேதுபதி, சிம்ரன், திரிசா, பாபி சிம்ஹா |  |
| 2019 | காஞ்சனா 3 | ராகவா லாரன்ஸ் | ராகவா லாரன்ஸ், ஓவியா, வேதிகா |  |
| 2019 | *நம்ம வீட்டு பிள்ளை* | பாண்டிராஜ் | சிவகார்த்திகேயன் |  |
| 2021 | அண்ணாத்த | சிவா | ரஜினிகாந்த்,மீனா, குஷ்பு | தீபாவளி
வெளியீடு |
| 2022 | எதற்கும் துணிந்தவன் | பாண்டிராஜ் | சூர்யா, ப்ரியங்கா மோகன் |  |
| 2022 | பீஸ்ட் | நெல்சன் திலீப்குமார் | விஜய் , பூஜா ஹெக்டே |  |
| 2022 | திருச்சிற்றம்பலம் | மித்ரன் ஜவகர் | தனுஷ் , நித்யா மேனன் , பிரியா பவானி சங்கர் , |  |
| 2022 | ஜெயிலர் | நெல்சன் | ரஜினிகாந்த் , ரம்யா கிருஷ்ணன் , யோகிபாபு , ஷிவராஜ்குமார் , | } |
# பிக்கார்து மொழி



**பிக்கார்து மொழி** என்பது இந்தோ ஐரோப்பிய மொழிக்குடும்பத்தை சேர்ந்த உரோமானிய மொழிகளுள் ஒன்றாகும். இது பிரான்சு, பெல்சியம் போன்ற நாடுகளில் பேசப்படுகிறது. இம்மொழி பிரெஞ்சு மொழியுடன் அதிக நெருக்கமுடையது.  

## வெளியிணைப்புகள்

- Ech Lanchron
- Dictionary
### Audio
::http://ches.diseux.free.fr/sons/d85.mp3  
::http://ches.diseux.free.fr/diri/dir85.htm  
::*Centre de Ressources pour la Description de l'Oral* (CRDO) ( http://www.language-archives.org/language/pcd )
# காக்க காக்க (திரைப்படம்)



***காக்க காக்க*** (*Kaakha Kaakha: The Police*) 2003 ஆம் ஆண்டு ஆகத்து மாதம் முதல் தேதியன்று வெளிவந்த ஒரு தமிழ்த் திரைப்படம் ஆகும். இதில் சூர்யா, ஜோதிகா மற்றும் ஜீவன் நடித்துள்ளார்கள். இதனை இயக்கியவர் கௌதம் மேனன். கலைப்புலி தாணு படத்தை தயாரித்தார்.
# மொங்கோலிய மொழி



**மொங்கோலிய மொழி** என்பது அல்தைக்கு மொழிக்குடும்பத்தை சேர்ந்த மங்கோலிய மொழிகளுள் ஒன்றாகும். இம்மொழி சீனா, மங்கோலியா ஆகிய நாடுகளில் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இம்மொழி மங்கோலிய எழுத்துக்களைக்கொண்டும் மங்கோலிய சிரிலிக்கு எழுத்துகளைக்கொண்டும் எழுதப்படுகிறது.  

## மேற்கோள்களும் அடிக்குறிப்புகளும்
# நோர்மாந்திய மொழி



**நோர்மாந்திய மொழி** என்பது இந்தோ-ஐரோப்பிய மொழிக்குடும்பத்தைச் சேர்ந்த உரோமானிய மொழிக் குடும்பத்தைச் சேர்ந்த ஒரு மொழி ஆகும். இம்மொழி பிரான்சு, இங்கிலாந்து, அயர்லாந்து, கனடா போன்ற நாடுகளில் பேசப்படுகிறது. இம்மொழி பிரெஞ்சு எழுதுக்களைக்கொண்டே எழுதப்படுகிறது. இம்மொழி பிரான்சில் உள்ள நோர்மாண்டி எனப்படும் பிரதேசத்தில் பொது வழக்கில் உள்ளது. அங்கு அரசாங்க மொழியாக அங்கீகரிக்கப்படவில்லை ஆயினும், இது பிரதேச மொழியாக ஏற்றுக் கொள்ளப்பட்டுள்ளது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/பெப்ரவரி

<div>  

</div>  
- பெப்ரவரி 3, 1894 - யாழ்ப்பாணத்தின் பல இடங்களிலும் நிலநடுக்கம் உணரப்பட்டது. (*படம்*: யாழ்ப்பாண மாவட்டம்)
- பெப்ரவரி 8, 1956 - இலங்கையில் சிங்களம் மட்டும் சட்டம் அறிவிக்கப்பட்டது.
- பெப்ரவரி 11, 1996 - இலங்கை இராணுவத்தினரால் குழந்தைகள் உட்பட 26 பேர் திருகோணமலை குமாரபுரத்தில் படுகொலை செய்யப்பட்டனர்.
- பெப்ரவரி 17, 1990 - இலங்கையின் ஊடகவியலாளர் ரிச்சர்ட் டி சொய்சா கடத்தப்பட்டுக் கொலை செய்யப்பட்டார்.
- பெப்ரவரி 19, 1986 - அம்பாறை உடும்பன்குளம் படுகொலை: அம்பாறையின் உடும்பன்குளத்தில் 60 விவசாயிகள் இலங்கை இராணுவத்தினரால் சித்திரவதை செய்து கொலை செய்யப்பட்டனர்.
# வேல் (திரைப்படம்)



***வேல்*** (*Vel*) 2007ம் ஆண்டு வெளியான தமிழ்த் திரைப்படம். ஹரி இயக்கத்தில் வெளியான இப்படத்தில் சூர்யா, அசின் ஆகியோர் நடித்துள்ளனர்.  

இத்திரைப்படத்தில் நடிகர் சூர்யா இரட்டை வேடத்தில் நடித்துள்ளார். இப்படம் 2007 நவம்பர் 8 அன்று வெளியிடப்பட்டது. இது மலையாளத்தில் அதே பெயரில் மொழிமாற்றம் செய்யப்பட்டது. பின்னர் தெலுங்கில் தேவாவாகவும், ஹிந்தியில் 2014 இல் மெயின் ஃபைஸ்லா கருங்காவாகவும் மொழிமாற்றம் செய்யப்பட்டு வெளியிடப்பட்டது.  

## நடிகர்கள்
- சூர்யா - வாசுதேவன் மற்றும் வெற்றிவேல்
- அசின் - சுவாதி
- வடிவேலு - குழந்தைச்சாமி
- கலாபவன் மணி - சக்கரப்பாண்டி
- லட்சுமி - வெற்றிவேல் பாட்டி
- சரண்யா பொன்வண்ணன் - வெற்றிவேல் மற்றும் வாசுதேவனின் தாய்
- சரண்ராஜ் - வெற்றி வேல் மற்றும் வாசுதேவனின் தந்தை
- ஐசுவரியா - சக்கரபாண்டி மனைவி
- நாசர் - வெற்றி வேல் வளர்ப்புத் தந்தை
- அம்பிகா - வெற்றி வேல் வளர்ப்புத் தாய்
- சார்லி - மூர்த்தி வாசுவின் நண்பர்
- ராஜ் கபூர் - வெற்றி வேல் சித்தப்பா

## பாடல்கள்
| 1 | "இந்த ஊரில்" | சங்கர் மகாதேவன் | 4:30 | நா.  முத்துக்குமார் |  |
| --- | --- | --- | --- | --- | --- |
| 2 | "கோவக்கார கிளியே" | சுஜாதா, திப்பு | 4:15 | நா.  முத்துக்குமார் |  |
| 3 | "ஆயிரம் ஜன்னல்" | ராகுல் நம்பியார், பிரேம்ஜி அமரன், மலேசியா வாசுதேவன் மற்றும் வடிவேலு | 5:13 | நா.  முத்துக்குமார் |  |
| 4 | "தொப்புள் கொடி" | ஸ்ரீராம் பார்த்தசாரதி | 2:11 | ஹரி |  |
| 5 | "ஒன்னபோல" | சங்கர் மகாதேவன், ஸ்ரீலேகா பார்த்தசாரதி | 4:03 | நா.  முத்துக்குமார் |  |
| 6 | "ஒற்றைக்கண்ணால" | ஹரிச்சரன் மற்றும் சுசித்ரா | 4:08 | ஹரி | } |

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஹரியின் ஆக்ஷன் பட்டறையில், அடுத்த கமர்ஷியல் அருவா... வேல்!... கமர்ஷியல் அருவா தூக்கிய பிறகு லாஜிக்கெல்லாம் எதுக்கு? ஹரிக்கு ஒரு விண்ணப்பம்... அடுத்த படத்திலாவது ரூட்டை மாத்துங்க பாஸு!" என்று எழுதி மதிப்பெண்களை வழங்கினர்.
# வோரோ மொழி



. The parish name with vowel harmony (Urvastõ) is in Võro.]]  
in Võro language written by Jüvä Sullõv, Kauksi Ülle etc.: "ABC kiräoppus"]]  
in Võro language written by Johann Hurt: "Wastne Wõro keeli ABD raamat"]]  

**வோரோ மொழி** என்பது உராலிக்கு மொழிக்குடும்பத்தை சேர்ந்த தென் எசுத்தோனியா மொழிகளுள் ஒன்றாகும். இம்மொழி எசுத்தோனியாவில் பேசப்படுகிறது. இம்மொழி ஏறத்தாழ எழுபதாயிரம் மக்களால் பேசப்படுகிறது.
# ஆட்டோகிராப் (திரைப்படம்)



**ஆட்டோகிராஃப்** (*Autograph*) 2004 ஆம் ஆண்டு வெளிவந்த தமிழ்த் திரைப்படமாகும். சேரன் இதனை எழுதி, இயக்கி, தயாரித்ததுடன் நடிக்கவும் நடித்தார். இப்படம் வணிக நோக்கில் பெருவெற்றி பெற்றதுடன் சிறந்த பொழுதுபோக்குத் திரைப்படத்துக்கான தேசிய விருது, சிறந்த திரைப்படத்துக்கான பிலிம்பேர் விருது உட்பட பல்வேறு விருதுகளை வென்றது.  

## நடிகர்கள்
- சேரன் - செந்தில்குமார்
  - சிவப்பிரகாசம் - செந்தில்குமார்,
- சினேகா - திவ்யா (செந்திலின் நண்பி)
- கோபிகா - லத்திகா (செந்தில் காதல் செய்யும் பெண்)
- மல்லிகா - கமலா(செந்திலின் சிறு வயது காதலி)
- கனிகா - தேன்மொழி(செந்தில் திருமணம் செய்யும் பெண்)
- இளவரசு - நாராயணன் (ஆசிரியர்)
  - கருப்பையா பாரதி - நாராயணன் ஆசிரியர்
- கிருஷ்ணா - கமலக்கண்ணன்
- பெஞ்சமின் - *ஊளமூக்கன்* சுப்பிரமணி
  - பாண்டி - *ஊளமூக்கன்* சுப்பிரமணி
- ராஜேஷ் - செந்தில்குமாரின் அப்பா
- விஜயா சிங் - செந்தில்குமாரின் அம்மா

## வென்ற விருதுகள்
இத்திரைப்படம் வெளியான நாள்முதல் இப்படம் வென்ற விருதுகளை கீழே காணலாம்.  

**இந்திய தேசிய திரைப்பட விருதுகள்**  
- தங்கத் தாமரை விருது - சிறந்த மனமகிழ்ச்சி தரும் பிரபல திரைப்படம் - சேரன்
- வெள்ளித் தாமரை விருது - சிறந்த பின்னணிப் பாடகிக்கான இந்திய தேசிய விருது - சித்ரா
- வெள்ளித் தாமரை விருது - சிறந்த பாடலாசிரியருக்கான இந்திய தேசிய விருது - பா. விஜய்

**பிலிம்பேர் விருதுகள்**  
- சிறந்த திரைப்படம் – தமிழ்
- சிறந்த இயக்குநர் – சேரன்
- சிறந்த துணை நடிகை – தமிழ் – மல்லிகா மற்றும் சினேகா
- சிறந்த இசையமைப்பாளர் – தமிழ் – பரத்வாஜ்

**தமிழக அரசு திரைப்பட விருதுகள்**  
- சிறந்த திரைப்படம்
- சிறந்த இயக்குநர் - சேரன்
- சிறந்த பின்னணிப் பாடகி - சித்ரா

## பாடல்கள்
ரசிகர்களிடம் சிறப்பான வரவேற்பு பெற்ற பாடல்களைக் கொண்ட இத்திரைப்படத்திற்கு இசையமைத்தவர் பரத்வாஜ் ஆவார்.  
| பாடல் | **பாடியவர்(கள்)** |  |  |
| --- | --- | --- | --- |
| 1 | "ஞாபகம் வருதே" | பரத்வாஜ் |  |
| 2 | "கிழக்கே பார்த்தேன்" | யுகேந்திரன், போனி |  |
| 3 | "மனமே நலமா" | பரத்வாஜ் |  |
| 4 | "மனசுக்குள்ளே தாகம்" | ஹரிஷ் ராகவேந்திரா, ரேஷ்மி |  |
| 5 | "மீசை வச்ச பேராண்டி" | கோவை கமலா, கார்த்திக் |  |
| 6 | "நினைவுகள் நெஞ்சினில்" | உன்னிமேனன் |  |
| 7 | "ஒவ்வொரு பூக்களுமே" | சித்ரா | } |
# கோவில் (திரைப்படம்)



***கோவில்*** (*Kovil*) 2004ம் ஆண்டு வெளி வந்த ஒரு தமிழ்த் திரைப்படம். ஹரி இயக்கிய இப்படத்தில் சிலம்பரசன், சோனியா அகர்வால், வடிவேலு, ராஜ்கிரண், நாசர் ஆகியோர் நடித்துள்ளனர். ஹாரிஸ் ஜெயராஜ் இப்படத்தின் இசையமைப்பாளர்.  

## நடிகர்கள்

- சிலம்பரசன் - சக்திவேல் ( (தெலுங்கு பதிப்பில் ருத்ரா)
- சோனியா அகர்வால் - ஏஞ்சல் தேவி
- ராஜ்கிரண் - சக்திவேல் தந்தை
- நாசர் (நடிகர்) - ஏஞ்சல் தேவியின் தந்தை மைக்கேல் சூசை
- ராஜேஷ் (நடிகர்) - பாதிரியார்
- ரேகா (நடிகை) - ஏஞ்சலின் தாய்
- வடிவேலு (நடிகர்) - புல்லட் பாண்டி
- மினரல் ரவி
- சார்லி - முருகா

## பாடல்கள்
**தமிழ் பாடல்கள்**  

ஹாரிஸ் ஜெயராஜ் இசையமைத்துள்ளார்  
| 3:06 |
| --- |
**தெலுங்கு பாடல்கள்**  

இப்படம் தெலுங்கில் *ருத்ருடு* என்ற பெயரில் மொழிமாற்றம் செய்யப்பட்டது  
| 4:48 |
| --- |
# சிங்கம் (திரைப்படம்)



***சிங்கம்*** (*Singam*) 2010ம் ஆண்டு வெளியான தமிழ்த் திரைப்படம். ஹரி இயக்கிய இப்படத்தில் சூர்யா, அனுசுகா செட்டி ஆகியோர் நடித்துள்ளனர் .  

## நடிகர்கள்
- சூர்யா - துரை சிங்கம்
- அனுஷ்கா - காவியா மகாலிங்கம்
- பிரகாஷ் ராஜ் - மயில்வாகனம்
- நாசர் - மகாலிங்கம்
- விவேக் - ஏழுமலை
- மனோரமா - காவியா6வின் பாட்டி
- ராதாரவி - துரை சிங்கத்தின் தந்தை
- விஜயகுமார் - உள்துறை அமைச்சர்
- கிருஷ்ண பிள்ளை திவ்யா மகாலிங்கம்
- போஸ் வெங்கட் - ரவி
- நிழல்கள் ரவி - உதவி ஆணையர்
- யுவராணி - துரைசிங்கத்தின் சகோதரி
- ஜானகி சபேசு காவ்யா தாய்
- சுமித்ரா துரை சிங்கத்தின் தாய்
- நதுன் - கிராமத்து இளைஞர்

## மேலும் பார்க்கவும்
- சிங்கம் 2 (திரைப்படம்)
# கந்தசாமி (திரைப்படம்)



***கந்தசாமி* ** என்ற தமிழ்த் திரைப்படம், 2009-ஆம் ஆண்டு வெளிவந்தது. சுசி கணேசன் இயக்கிய இப்படத்தில் விக்ரம், சிரேயா சரண், பிரபு, ஆஷிஷ் வித்யார்த்தி, வடிவேல் போன்றவர்கள் நடித்திருந்தனர்.  

## நடிகர்கள்

## விமர்சனம்
ஆனந்த விகடன் வார இதழில் வந்த விமர்சனத்தில் "'ஜென்டில்மேன்' பாணி ஏழைகளுக்கு உதவும் ஹீரோ, 'ரமணா'வின் ஹீரோ நெட்வொர்க், 'சிவாஜி'யின் கருப்புப் பணம் களவாடுவது, 'அந்நியன்' ஹீரோ அவதாரம் என சூப்பர் டூப்பர் ஹிட்களை நினைவுபடுத்தும் ராபின்ஹுட் ஹீரோ கதை செய்திருக்கிறார் இயக்குநர் சுசிகணேசன்... ஒரே டிக்கெட்டில் நாலு பழைய படம் பார்த்த எஃபெக்ட் கொடுப்பது தான் 'கந்தசாமி'யின் சிறப்பு!" என்று எழுதினர்.
# ஊடக அறிவுத்திறன்

**ஊடக அறிவுத்திறன்** (Media literacy) என்பது பல்வேறு ஊடகங்கள் வழியே பகிரப்படும் தகவல்களை பகுத்தாயவும், மதிப்பீடு செய்யவும், தாமே தகவல்களை உருவாக்கிப் பகிரவும் ஒருவருக்கு இருக்கும் திறமையைக் குறிக்கிறது. ஊடக அறிவுத்திறன் பக்க சார்பான பரப்புரையை, சந்தைப்படுத்தலை, தணிக்கையை, சார்பு உள்ள செய்திகளை அடையாளப்படுத்த உதவுகின்றது. பல மூலங்களிலிருந்து ஆதாரபூர்வமான தகவல்களை பிரித்தெடுக்க உதவுகின்றது.  

ஊடகத்தின் ஆக்கர்கள் யார்? ஊடகத்தின் சாய்வு அல்லது பார்வை என்ன? ஊடகத்தின் நோக்கம் என்ன? ஊடகம் தகுந்த ஆதாரங்களை முன்வைக்கிறதா, அல்லது மேலோட்டமாக முடிவுகளை முன்வைக்கிறதா? இது செய்தியா, அல்லது ஆசிரியருரையா, அல்லது இரண்டின் கலப்பா? போன்ற கேள்விகள் ஊடக ஒருவர் என்னதை வாசிக்கிறார், கேக்கிறார், பாக்கிறார் என்பதை கேள்விக்கு உட்படுத்தலை ஊடாக அறிவுத்திறனை ஊக்குவிக்கிறது. ஒருவர் ஊடகம் ஊடாக தனது தகவலை எப்படிப் பகிரலாம் என்பதையும் சொல்லித்தருகிறது.
# நல அறிவுத்திறன்

**நல அறிவுத்திறன்** (*Health literacy*) என்பது வாழ்க்கையின் பல்வேறு நிலைகளில் நலத்தைப் பேண, மேம்படுத்த தேவையான தகவல்களையும், திறங்களையும் பெற, புரிந்துகொள்ள, மதிப்பீடு செய்ய, பகிர்ந்துகொள்வதற்கான ஆற்றலைக் குறிக்கிறது.  

## எடுத்துக்காட்டுக்கள்
- உடல் நலத்தை பேண தேவையான ஊட்டச்சத்து, உடற்பயிற்சி, நித்திரை பற்றிய அறிவு
- இரத்த அழுத்தம், கொழுப்பு போன்ற அடிப்படை உடல் அறிகுறிகளைப் பற்றிய அறிவு
- அறிவுறுத்தலில் கூறப்பட்டவாறு தகுந்த நேரத்தில், தகுந்த அளவு மருந்துகளை எடுக்க இருக்கும் அறிவு
- நிறுவப்பெறாத மருத்துவ முறைமைகளை கண்டறிதல்
- எங்கு மருத்துவ உதவிகளைப் பெறலாம் என்பது பற்றிய அறிவு
- நோயாளிக்கு இருக்கும் உரிமைகள் பற்றிய அறிவு
# ஆனைமலை மலைத்தொடர்



**ஆனைமலை மலைத்தொடர்** என்பது மேற்குத் தொடர்ச்சி மலையில் தமிழ்நாடு மற்றும் கேரளாவில் பரவியுள்ள மலைத்தொடராகும். இதன் உயரமான முடி ஆனைமுடி ( 2, 695 மீ (8, 842 அடி)) ஆகும் இது கேரளாவின் இடுக்கி மாவட்டத்தில் அமைந்துள்ளது. இதுவே இமயமலைத்தொடரில் அல்லாத இந்தியாவின் உயரமான முடி ஆகும்.  

மேற்குத் தொடர்ச்சி மலையில் இடைவெளி ஏற்படுத்தும் பாலக்காட்டு கணவாயின் தென் புறத்தில் இம் மலைத்தொடர் அமைந்துள்ளது. இதுவும் நீல மலைத்தொடரும் இணைந்த பகுதியில் தான் மேற்குத் தொடர்ச்சி மலையும் கிழக்கு தொடர்ச்சி மலையும் இணைகின்றன. இதன் தென் மேற்கே கேரளாவும் தென் கிழக்கில் ஏலக்காய் மலைகளும் கிழக்கில் பழனி மலைகளும் எல்லைகளாக உள்ளன.  
இதன் வனப்பகுதி ஆனது உயரமான பகுதிகளில் தேக்கு மர வளர்ப்பின் காரணமாகவும் உயரம் குன்றிய கீழ் பகுதிகளில் காப்பி மற்றும் தேயிலை வளர்ப்பின் காரணமாகவும் பல துண்டுகளாக்கப்பட்டுள்ளது.  

பல ஆறுகள் இப்பகுதியில் உற்பத்தியாகின்றன. ஆழியாறு, சின்னாறு, பாம்பாறு, பரம்பிக்குளம் ஆறு ஆகியவை அவற்றுல் சிலவாகும். பல அணைகளும் இங்குள்ளன. ஆழியாறு அணை, அமராவதி அணை, சோலையாறு அணை, நீராறு அணை, பரம்பிக்குளம் அணை ஆகியவை அவற்றுல் சிலவாகும்.  

தமிழ்நாட்டின் உடுமலைப்பேட்டையையும் கேரளாவின் மூணாறையும் இணைக்கும் கேரள மாநில நெடுஞ்சாலை 17 (SH 17) ஆனைமலையின் வழியாக செல்கிறது.
# பில் வாட்டர்சன்



**பில் வாட்டர்சன்** (*Bill Watterson*; பி. ஜூலை 5, 1958) ஒரு அமெரிக்க கேலிப்பட ஓவியர். புகழ்பெற்ற கால்வினும் ஆபுசும் படக்கதையை உருவாக்கியவர். இவரது முழுப்பெயர் இரண்டாவது வில்லியம் பாய்ட் வாட்டர்சன்.  

வாட்டர்சன் வாஷிங்டன் டிசி நகரில் பிறந்து ஒஹாயோ மாநிலத்திலுள்ள சாக்ரின் ஃபால்ஸ் என்ற நகரில் வளர்ந்தார். சிறுவயதிலேயே கேலிப்படங்களை வரையத் தொடங்கினார். அவரது பள்ளியின் இதழ்களிலும், ஆண்டுப்புத்தகத்திலும் அவை வெளியாயின். புகழ்பெற்ற பீநட்ஸ், போகோ, கிரேசி காட் போன்ற கேலிப்படங்களால் கவரப்பட்டு தொழில்முறை கேலிப்பட ஓவியராக முடிவுசெய்தார். கென்யன் கல்லூரியில் படித்து அரசறவியல் துறையில் இளங்கலைப் பட்டம் பெற்ற வாட்டர்சன் 1980ல் *சின்சினாட்டி போஸ்ட்* என்னும் செய்தித்தாளில் அரசியல் கேலிப்படங்களை வரையும் ஓவியராக வேலைக்கு சேர்ந்தார். நான்காண்டுகளுக்குப் பிறகு கால்வினும் ஆபுசும் படக்கதையை உருவாக்கி பெருவெற்றி கண்டார். 1985 முதல் 1995 வரை பத்தாண்டுகள் வெளியான கால்வினும் ஆபுசும் கேலிப்படங்களின் வரலாற்றில் மிக முக்கியமான இடத்தைப் பிடித்துள்ளது. அமெரிக்காவில் மட்டுமின்றி பல நாடுகளில் பல மொழிகளில் வெளியானது. 1995ல் புகழின் உச்சியில் இருந்த போதே கால்வினும் ஆபுசும் கதையை நிறுத்திவிட்டார் வாட்டர்சன். கால்வினைக் கொண்டு தான் சொல்லவந்தவை அனைத்தையும் சொல்லி விட்டதாகவும் ஓவியக்கலையின் பிற பாணிகளில் படைப்புகளை உருவாக்க விரும்புவதால் இக்கதையை நிறுத்தியதாகவும் அவர் இதற்கு காரண்ம் சொல்லியுள்ளார். 1995க்கு பின்னர் இயற்கை நிலக்காட்சி ஓவியங்களை வரைந்து வரும் வாட்டர்சன், பொது வாழ்விலிருந்து விலகிக் கொண்டார். வாசகர்களை சந்திப்பதையும், பொது நிகழ்ச்சிகளில் பங்கேற்பதையும் தவிர்த்து வருகிறார். மிக அரிதாக இதழ்கள்களுக்கு பேட்டியளிக்கிறார்.  

கால்வினும் அபுசும் கதைக்காக இருமுறை (1986 மற்றும் 1988) வாட்டர்சனுக்கு அமெரிக்காவின் தேசிய கேலிப்படக் கலைஞர்களின் கூட்டமைப்பு வழங்கும் சிறந்த கேலிப்படக் கலைஞர் விருது (ரூபன் விருது) கிடைத்தது. 1992ம் மூன்றாம் முறையாக இதே விருதுக்கு வாட்டர்சன் பரிந்துரைக்கப்பட்டார். மேலும் 1988ல் இதே அமைப்பு வழங்கும் சிறந்த நகைச்சுவை படக்கதைக்கான விருதும் ”கால்வினும் ஆபுசும்” கதைக்கு வழங்கப்பட்டது. இவை தவிர கேலிப்படங்களுக்கு வழங்கப்படும் பிற உயரிய விருதகளான ஹார்வே விருது, ஆடம்சன் விருது, ஸ்புரோயிங் விருது, மேக்ஸ் அண்ட் மோரிட்ஸ் விருது போன்றவையும் வாட்டர்சனுக்கு வழங்கப்பட்டுள்ளன.
# நீல் கெய்மென்



**நீல் கெய்மென்** (*Neil Gaiman*, பி. நவம்பர் 10, 1960) ஒரு பிரிட்டானிய எழுத்தாளர். அறிபுனை மற்றும் கனவுருப்புனைவு பாணிகளில் புதினங்கள், சிறுகதைகள், படக்கதைகள், ஒலி நாடகங்கள், படப்புதினங்கள், திரைக்கதைகள் எழுதியுள்ளார். *தி சேண்ட்மான்*, *கோரலைன்*, *அமெரிக்கன் காட்ஸ்*, *ஸ்டார்டஸ்ட்*, *தி கிரேவ்யார்ட் புக்* போன்றவை இவரது குறிப்பிடத்தக்க படைப்புகள். இவரது படைப்புகள் பலமுறை ஹுகோ, நெபுலா, பிராம் ஸ்டோக்கர் போன்ற விருதுகளை வென்றுள்ளன. இவை தவிர நியூபெரி பதக்கம், கார்னகி இலக்கியப் பதக்கம் போன்ற உயரிய இலக்கிய பதக்கங்களையும் வென்றுள்ளார். பெரும் எண்ணிக்கையில் தீவிர வாசகர்களைப் பெற்றுள்ள இவர் இலக்கிய உலகின் ”ராக்கிசை நட்சத்திரம்” என்று வர்ணிக்கப்பட்டுள்ளார்.  

1980களில் பத்திரிக்கையாளராக தன் தொழில் வாழ்க்கையைத் தொடங்கிய கெய்மென் எழுதிய முதல் புத்தகம் டுயூரன் டுயூரன் இசைக்குழுவின் வரலாறாகும். 1987ல் பத்திரிக்கையாளர் பணியிலிருந்து விலகி, படக்கதைகளையும் படப்புதினங்களையும் எழுதத் தொடங்கினார். இவரது படைப்புத்திறனால் கவரப்பட்ட டீசீ காமிக்ஸ் நிறுவனம் இவரை வேலைக்கு அமர்த்தியது. 1990களில் தி சேண்மேன் படக்கதை வரிசையும் டீசீ காமிக்சின் பாத்திரங்களைக் கொண்டு பிற படக்கதைகளையும் எழுதினார். 1990ல் கனவுருப்புனைவு எழுத்தாளர் டெர்ரி பிராட்ச்செட்டுடன் சேர்ந்து எழுதிய *குட் ஓமன்ஸ்* புதினத்தின் மூலம் கெய்கெனின் புதின எழுத்துப்பணி தொடங்கியது. *அனான்சி பாய்ஸ்*, *அமெரிக்கன் காட்ஸ்* ஆகியவை இவருடைய புகழ்பெற்ற புதினங்கள். 1995ல் தொலைக்காட்சித் தொடர்களுக்குத் திரைக்கதை எழுதத் தொடங்கிய கெய்மென் பல அறிபுனை தொலைக்காட்சித் தொடர்களுக்கும், கனவுருப்புனைவு திரைப்படங்களுக்கும் திரைக்கதை எழுதியுள்ளார். கெய்மெனின் *கோரலைன்*, *ஸ்டார்டஸ்ட்* போன்ற புத்தகங்கள் திரைப்படங்களாக வெளிவந்துள்ளன.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/மார்ச்

<div>  

</div>  
- மார்ச் 2, 1815 - கண்டி இராச்சியம் பிரித்தானியர் வசமாகியது. சிறைப் பிடிக்கப்பட்ட ஸ்ரீ விக்கிரம ராஜசிங்கன் (படம்) என்ற கண்ணுச்சாமி தென்னிந்தியாவில் உள்ள வேலூர்க் கோட்டைக்கு அனுப்பப்பட்டார்.
- மார்ச் 11, 1902 - யாழ்ப்பாணத்தில் காங்கேசன்துறையில் இருந்து சாவகச்சேரி வரையான 21 மைல் நீள தொடருந்துப் பாதை அமைக்கப்பட்டது.
- மார்ச் 19, 1988 - இந்திய அரசிடம் நீதி கோரி உண்ணா நோன்புப் போராட்டத்தை அன்னை பூபதி மட்டக்களப்பில் தொடங்கினார். நீதி வழங்காத நிலையில் ஏப்ரல் 19 இல் சாவைத் தழுவினார்.
- மார்ச் 24, 1965 - இலங்கையின் வடக்கு, கிழக்கில் தமிழ் மொழிப் பயன்பாட்டை ஏதுவாக்குவதும் வட கிழக்கில் அரச நில பகிர்ந்தளிப்பில் தமிழ் மொழி பேசுவோருக்கே முன்னுரிமை வழங்கவும் டட்லி-செல்வா ஒப்பந்தம் கைச்சாத்திடப்பட்டது.
- மார்ச் 31, 1990 - இந்திய அமைதிப் படை ஈழத்தில் இருந்து முற்றாக விலக்கப்பட்டது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஏப்ரல்

<div>  

</div>  
- ஏப்ரல் 2, 1983 - யாழ்ப்பாணம் அரச அதிபரின் செயலகத்தில் விடுதலைப் புலிகள் குண்டுத்தாக்குதல் நடத்தினர்.
- ஏப்ரல் 18, 1958 - இலங்கையில் பண்டாரநாயக்க செல்வநாயகம் ஒப்பந்தம் முறிவடைந்தது.
- ஏப்ரல் 19, 1988 - மட்டக்களப்பில் அன்னை பூபதி (படம்) ஆக்கிரமிப்பாளருக்கெதிராக உண்ணாநோன்பிருந்து இறந்தார்.
- ஏப்ரல் 19, 1995 - சந்திரிகா - விடுதலைப்புலிகள் பேச்சுவார்த்தை முறிவடைந்ததாக விடுதலைப் புலிகள் அறிவித்தனர். அதனை அடுத்து திருகோணமலைத் துறைமுகத்தில் ரணசுரு, வீரயா என்னும் பெயருடைய இரண்டு பீரங்கிக் கப்பல்கள் புலிகளால் மூழ்கடிக்கப்பட்டன.
- ஏப்ரல் 28, 2005 - இலங்கையின் பிரபலமான ஊடகவியலாளர் தர்மரத்தினம் சிவராம் கொழும்பில் கடத்தப்பட்டு சுட்டுக்கொல்லப்பட்டார்.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/மே

<div>  

</div>  
- மே 1, 1993 - இலங்கை அரசுத்தலைவர் ஆர். பிரேமதாசா (படம்) மே நாள் பேரணியில் வைத்து மனிதக் குண்டுத்தாக்குதலின் மூலம் கொல்லப்பட்டார்.
- மே 14, 1976 - யாழ்ப்பாணத்தின் வட்டுக்கோட்டையில் நடந்த தமிழர் விடுதலை கூட்டணியின் கட்சி மாநாட்டில் தமிழீழப் பிரகடனத்தை வெளியிட்டனர்.
- மே 15, 1985 - குமுதினிப் படுகொலைகள்: நெடுந்தீவு மாவலித்துறையில் இருந்து 64 பயணிகளுடன் புறப்பட்ட *குமுதினி* என்ற படகு இலங்கைக் கடற்படையினரால் வழிமறிக்கப்பட்டு குழந்தைகள், பெண்கள் உட்பட 36 பேர் கொடூரமாக வெட்டிக் கொலை செய்யப்பட்டனர்.
- மே 22, 1972 - இலங்கையில் புதிய அரசியலமைப்புச் சட்டம் அமுலுக்கு வந்தது. சிலோன், ஸ்ரீலங்கா எனப் பெயர் மாற்றம் பெற்றது. பொதுநலவாய நாடுகள் அமைப்பில் அங்கத்துவம் பெற்றது.
- மே 28, 1915 - சிங்கள-முஸ்லிம் கலவரம்: இலங்கையின் கண்டியில் சிங்களவர்களுக்கும் முஸ்லிம்களுக்கும் இடையில் கலவரம் ஆரம்பித்தது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜூன்

<div>  

</div>  
- சூன் 1, 1981 - தெற்காசியாவில் சிறந்த நூலகமாக விளங்கிய யாழ் பொது நூலகம் (படம்) மே 31 நள்ளிரவில் சிங்களக் காவல் துறையினரால் எரிக்கப்பட்டதில் பல்லாயிரக்கணக்கான பெறுமதி மிக்க நூல்கள் அழிந்தன.
- சூன் 4, 1987 - பூமாலை நடவடிக்கை: இலங்கையின் ஆளுகைக்குட்பட்ட வான்பரப்பில் அத்து மீறி உள்நுழைந்த இந்திய விமானங்கள் யாழ் குடாநாட்டின் மீது உணவுப் பொதிகளை வீசியது.
- சூன் 5, 1956 - இலங்கையில் சிங்களம் மட்டும் சட்டம் நாடாளுமன்றத்தில் நிறைவேற்றப்பட்டது.
- சூன் 6, 1711 - யாழ்ப்பாணத்தில் இந்து மதச் சடங்குகளுக்கு ஒல்லாந்து அரசினால் தடை விதிக்கப்பட்டது.
- சூன் 23, 1658 - இலங்கையில் போர்த்துக்கேயரின் கடைசிப்பிடியாக இருந்த யாழ்ப்பாணக் கோட்டையை டச்சுக்காரர் கைப்பற்றினர்.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜூலை

<div>  

</div>  
- சூலை 5, 1987 - கரும்புலிகள் நாள்: விடுதலைப் புலிகளின் முதல் கரும்புலித் தாக்குதல் மில்லரினால் யாழ்ப்பாணம், நெல்லியடி இராணுவ முகாம் மீது நடத்தப்பட்டது.
- சூலை 8, 1985 - திம்புப் பேச்சுவார்த்தைகள்: இலங்கை அரசுக்கும் ஈழ விடுதலை அமைப்புகளுக்கும் இடையில் பேச்சுவார்த்தைகள் ஆரம்பமாயின.
- சூலை 9, 1995 - நவாலி தேவாலயத் தாக்குதல்:யாழ்ப்பாணத்தில் நவாலி பேதுருவானவர் தேவாலயம் மீது இலங்கை விமானப் படையினரால் நடத்தப்பட்ட குண்டுத் தாக்குதலில் குழந்தைகள், பெண்கள் உட்பட 141 பொதுமக்கள் கொல்லப்பட்டனர்.
- சூலை 18, 1996 - ஓயாத அலைகள் ஒன்று: முல்லைத்தீவு இலங்கைப் படைமுகாம் விடுதலைப் புலிகளால் முற்றுகையிடப்பட்டது.
- சூலை 23, 1983 - கறுப்பு யூலை (படம்): இலங்கையில் இரண்டு வாரங்களில் 3000 தமிழர்கள் சிங்கள பௌத்த இனவாதிகளால் படுகொலை செய்யப்பட்ட நிகழ்வு ஆரம்பமானது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஆகஸ்ட்

<div>  

</div>  
- ஆகசுடு 2, 1989 - யாழ்ப்பாணம் வல்வெட்டித்துறையில் இந்திய இராணுவத்தினர் துப்பாக்கிச் சூடு நடத்தியதில் பெண்கள், குழந்தைகள் உட்பட 63 பேர் கொல்லப்பட்டனர்.
- ஆகசுடு 3, 1990 - கிழக்கிலங்கையில் காத்தான்குடி முஸ்லிம் பள்ளிவாசலில் இடம்பெற்ற துப்பாக்கிச் சூட்டு நிகழ்வில் பெண்கள், குழந்தைகள் உட்பட 103 பேர் கொல்லப்பட்டனர்.
- ஆகசுடு 12, 1990 - வீரமுனைப் படுகொலைகள்: அம்பாறை, வீரமுனையில் நானூறுக்கும் மேற்பட்ட தமிழர்கள் படுகொலை செய்யப்பட்டனர்.
- ஆகசுடு 14, 2006 - முல்லைத்தீவு செஞ்சோலை சிறார் இல்லம் மீது இலங்கை இராணுவத்தினர் நடத்திய விமானத் தாக்குதலில் 61 பாடசாலை சிறுமிகள் கொல்லப்பட்டு 60 பேர் படுகாயமடைந்தனர்.
- ஆகசுடு 20, 1948 - இலங்கை நாடாளுமன்றத்தில் "இலங்கை குடியுரிமை சட்டம்" கொண்டுவரப்பட்டது. இதன் மூலம் 10 இலட்சம் இலங்கைத் தோட்டத் தொழிலாளர்களான இந்திய வம்சாவளித் தமிழர்கள் (படம்) நாடற்றவர்கள் ஆக்கப்பட்டனர்.
# விசிய மொழி



**விசிய மொழி** என்பது ஆத்திரோனேசிய மொழிகளை சேர்ந்த ஒசியானிக்கு மொழிக்குடும்பத்தை சேர்ந்த மொழிகளுள் ஒன்றாகும். இம்மொழி ஏறத்தாழ ஆறரை மில்லியன் மக்களால் பேசப்படுகிறது. இம்மொழி பிசி நாட்டில் பேசப்படுகிறது. ஆங்கிலம், பிசி இந்தி ஆகிய மொழிகளுடன் பிசித் தீவுகளின் ஆட்சி மொழியாக விளங்குகிறது.
# ஆச்சே மொழி



**ஆச்சே மொழி** என்பது ஆத்திரோனேசிய மொழிக் குடும்பத்தைச் சேர்ந்த ஒரு மொழி ஆகும். இம்மொழி இந்தோனேசியா, மலேசியா போன்ற நாடுகளில் பேசப்படுகிறது. இம்மொழி ஏறத்தாழ மூன்று மில்லியன் மக்களால் பேசப்படுகிறது. இதனைப் பெரும்பான்மையாகப் பேசுவோர் இந்தோனேசியாவின் சுமாத்திராவின் வட பகுதியில் அமைந்துள்ள அச்சே மாகாணத்தில் வாழ்கின்றனர்.  

## ஆதாரம்
# வெநேத மொழி



**வெநேத மொழி** என்பது இந்தோ ஐரோப்பிய மொழிகளின் கீழ் வரும் உரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி இத்தாலி, சுலோவேனியா, குரோவாசியா போன்ற நாடுகளில் பேசப்படுகிறது. இம்மொழி ஏறத்தாழ ஆறு முதல் ஏழு மில்லியன் மக்களால் பேசப்படுகிறது.  

## ஆதாரங்கள்
# இத்திய மொழி



**இத்திய மொழி** (*Yiddish*) என்பது இந்தோ ஐரோப்பிய மொழிகளின் கீழ் வரும் செருமானிய மொழிக்குடும்பத்தை சேர்ந்த ஒரு மொழி ஆகும். இம்மொழி அமெரிக்க ஐக்கிய நாடுகள், போலாந்து, பிரேசில், உருசியா போன்ற நாடுகளில் பேசப்படுகிறது. இம்மொழி ஏறத்தாழ ஒன்றேமுக்கால் மில்லியன் மக்களால் பேசப்படுகிறது.
# மேற்கு பஞ்சாபி மொழி



**மேற்கு பஞ்சாபி மொழி** என்பது இந்தோ ஐரோப்பிய மொழிகளின் கீழ்வரும் இந்தோ ஆரிய மொழிக்குடும்பத்தைச் சேர்ந்த ஒரு மொழி ஆகும். இம்மொழி பாகிசுத்தானில் பேசப்படுகிறது. இம்மொழி ஏறத்தாழ அறுபத்திரண்டரை மில்லியன் மக்களால் பேசப்படுகிறது. இந்தியா, பாக்கிசுத்தான் எல்லைப் பகுதிகளைச் சேர்ந்த பஞ்சாப் பகுதியில் பேசப்பட்ட மொழி பஞ்சாபி மொழியாகும். பாக்கித்தானில் பேசப்படும் பஞ்சாபியும் இந்தியாவில் பேசப்படும் பஞ்சாபியும் ஒரே மொழியென்றாலும், இரண்டும் வெவ்வேறு எழுத்துமுறைகளால் எழுதப்படுகின்றன. மேற்கு பஞ்சாபி சாமுகி எழுத்துகளால் எழுதப்படுகிறது
# இலதீன மொழி



**இலதீன மொழி** என்பது இந்தோ ஐரோப்பிய மொழிகளின் கீழ்வரும் எசுப்பானிய மொழிக்குடும்பத்தை சேர்ந்த ஒரு மொழி ஆகும். இம்மொழி பிரான்சு, துருக்கி, கிரீசு, அமெரிக்க ஐக்கிய நாடுகள் போன்ற நாடுகளில் பேசப்பட்டு வருகிறது. இம்மொழி ஏறத்தாழ ஒரு இலட்சத்திற்கும் மேற்பட்ட மக்களால் பேசப்படுகிறது.
# பீகாரி மொழிகள்



**பிகாரி மொழிகள்** (Bihari languages) என்பது இந்தியாவிலுள்ள பீகாரில் பேசப்படும் மொழிகளை குறிக்கும். இம்மொழிகள் இந்தோ ஐரோப்பிய மொழிகளின் கீழ்வரும் இந்தோ ஆரிய மொழிக்குடும்பத்தை சேர்ந்தவை. இம்மொழிகள் முக்கியமாக இந்திய மாநிலங்களான பீகார், ஜார்கண்ட், மேற்கு வங்காளம் மற்றும் உத்தரப் பிரதேசம் மற்றும் நேபாளத்தில் பேசப்படுகிறது.  

இந்த மொழிகளை பேசுபவர்கள் அதிக எண்ணிக்கையில் இருந்தபோதிலும், 'மைதிலி' மட்டுமே இந்தியாவில் அரசியலமைப்பு அங்கீகாரம் பெற்றது, இது இந்திய அரசியலமைப்பின் 92 வது திருத்தத்தின் மூலம் அரசியலமைப்பு அந்தஸ்தை பெற்றது, 2003 ஆம் ஆண்டில் (2004 இல் அங்கீகாரம் பெற்றது). மைதிலி மற்றும் போஜ்பூரி இரண்டும் நேபாளத்தில் அரசியலமைப்பு அங்கீகாரம் பெற்றுள்ளது.  
பீகாரில், கல்வி மற்றும் உத்தியோகபூர்வ விஷயங்களுக்கு பயன்படுத்தப்படும் மொழி இந்தியாகும். இந்த மொழிகள் 1961 மக்கள் தொகை கணக்கெடுப்பின்படி இந்தி உச்சரிப்பாகவே இருந்தன. இது மாநில மற்றும் தேசிய அரசியலில் இம்மொழிகள் ஆபத்தான நிலைமைகளை உருவாக்குகிறது. 1950இல் சுதந்திரம் அடைந்த பிறகு பீகார் அதிகாரப்பூர்வ மொழிச் சட்டத்தில் இந்திமொழிக்கு உத்தியோகபூர்வ அந்தஸ்து வழங்கப்பட்டது. 1981 ல் பீகாரில் ஒரே அதிகாரப்பூர்வ மொழியாக இருந்த இந்தி அகற்றப்பட்டது. உருது இரண்டாவது அதிகாரப்பூர்வ மொழியின் நிலையை பெற்றது.  

## மொழி பேசுபவர்கள்
பிகாரி மொழிகளை பேசுபபவர்கள் பற்றிய எண்ணிக்கை பற்றிய சரியான ஆதாரமின்மை காரணமாக கணக்கெடுப்பது மிகவும் கடினமாகும். நகர்ப்புற பிராந்தியத்தில் இந்த மொழியின் பெயரை இந்தி மொழியில் மொழி பெயர்த்துள்ளதாலும், அவர்கள் சாதாரண சூழல்களில் பயன்படுத்துவதாலும், அதைப்பற்றி தெரியாத காரணத்தினாலும். இந்த பிராந்தியத்தின் படித்த மற்றும் நகர்ப்புற மக்கள் தங்கள் மொழிக்கான பொதுவான பெயராக இந்தி என்று நம்புகின்றனர்.  

## பிகாரி குழுவில் சேர்க்கப்பட்ட சில முக்கிய மொழிகள் மற்றும் பேச்சுவழக்குகள்
| மொழி | ஐ.எசு.ஓ 639-3 | எழுத்துகள் | கிழக்கு பீகார், வடகிழக்கு சார்க்கண்ட், மேற்கு வங்காளம் மற்றும் கிழக்கு மதேசி மக்கள் |  |  |
| --- | --- | --- | --- | --- | --- |
| **பஜ்ஜிக்கா மொழி** | — | முன்னதாக திர்குட்டா; தேவநாகரி | 8,738,000 | வட மத்திய பீகார் மற்றும் கிழக்கு மதேசி மக்கள் |  |
| **போஜ்புரி** | போ | முன்னதாக கைத்தி; தேவநாகரி | 39,519,400 | வடக்கு பீகார், கிழக்கு உத்தரப் பிரதேசம், வடமேற்கு சார்க்கண்ட், வடக்கு சத்தீசுகர், வடகிழக்கு மத்தியப் பிரதேசம் மற்றும் மத்திய மதேசி மக்கள் |  |
| **கோர்த்தா** | என்.ஏ | பெங்காலி எழுத்து, தேவநாகரி | 8.04 மில்லியன் | வட கிழக்கு சார்க்கண்ட் |  |
| **குடுமலி** | kyw | தேவநாகரி, சிச் (அதன் சாத்தியமான ஸ்கிரிப்டாக பரிந்துரைக்கப்படுகிறது) | 556,809 | வட கிழக்கு சார்க்கண்ட், மேற்கு வங்காளம் |  |
| **மகதி மொழி** | மேக் | முன்னதாக கைதி மொழி; தேவநாகரி | 14,035,600 மற்றும் கிழக்கு மதேசி மக்கள் |  |  |
| **பஞ்சபர்கானியா** | tdb | தேவநாகரி, சில நேரங்களில் பெங்காலி & கைத்தி | 274,000 | மேற்கு வங்காளம், சார்க்கண்ட் மற்றும் அசாம் |  |
| **நாகபுரி மொழி** | sck | தேவநாகரி | 5.1 மில்லியன் | மேற்கு மத்திய சார்க்கண்ட் வட கிழக்கு சத்தீசுகர் வடக்கு ஒடிசா |  |
| **சுர்ஜாபுரி** | sjp | தேவநாகரி | 2,256,228 | வட கிழக்கு பீகார் | } |
பிகார் மொழியில் ஒருசில மொழிகளில் மைதிலி மொழி கலந்திருப்பதாகவும், மேலும் பிற பிகாரி மொழிகளுடன் ஒப்பிடுகையில் அது அண்டைமாநில மொழியான பெங்காலிக்கு மிகவும் ஒற்றுமைகள் இருப்பதைக் குறிப்பிடுகிறது
# மால்திய மொழி



**மால்திய மொழி** என்பது ஆபிரோ ஆசிய மொழிகளின் கீழ்வரும் அரபு மொழிக்குடும்பத்தை சேர்ந்த ஒரு மொழி ஆகும். இம்மொழி மால்டா, கனடா, அமெரிக்க ஐக்கிய நாடுகள் போன்ற நாடுகளில் பேசப்படுகிறது. இம்மொழி ஏறத்தாழ மூன்று முதல் நான்கு மில்லியன் மக்களால் பேசப்படுகிறது.
# 2 குறிப்பேடு



**2 நாளாகமம் அல்லது 2 குறிப்பேடு** (2 Chronicles) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும். இதன் முன்னே அமைந்துள்ள **1 நாளகமம்** அல்லது **1 குறிப்பேடு** என்னும் நூல் தாவீது அரசர் ஆட்சிக்காலத்தில் நிகழ்ந்தவற்றை எடுத்துக் கூறுகிறது; எருசலேமில் கோவில் கட்டுவதற்கான அனைத்து ஏற்பாடுகளையும் தாவீது அரசரே செய்தார் என்று விளக்குகிறது.  

## நூலின் பெயர்

"1 & 2 குறிப்பேடு" என்னும் நூல்கள் மூல மொழியாகிய எபிரேயத்தில் "Divrei Hayyamim" (= நாள் நிகழ்வுகள்) என அறியப்படுகின்றன. அதாவது, யூதா-இசுரயேல் நாடுகளை ஆண்ட அரசர்களின் "காலத்தில்" ("நாள்களில்") நிகழ்ந்தவை அங்கே குறிக்கப்பட்டுள்ளன. இதனால், பழைய தமிழ் மொழிபெயர்ப்பில் "குறிப்பேடு" என்பது "நாளாகமம்" என்று அறியப்பட்டது.  

கிரேக்க மொழியில் "குறிப்பேடுகள்" Paralipomenon (Παραλειπομένων) என்னும் பெயரால், அதாவது "விடுபட்டவை" அல்லது "பிற", அல்லது "வேறு" என்னும் பொருள்படும் வகையில் அழைக்கப்பட்டன.  

## 2 குறிப்பேடு நூலின் மையக் கருத்துகள்

"இரண்டாம் குறிப்பேடு" என்னும் இந்நூல் "முதலாம் குறிப்பேட்டின்" தொடர்ச்சியாகும்.  

இதன் முற்பகுதி சாலமோனது ஆட்சியின் தொடக்கம் முதல் அவரது இறப்பு வரையிலான நிகழ்ச்சிகளை விரித்துரைக்கிறது.  

நூலின் இரண்டாம் பகுதி அரசர் சாலமோனின் மகனும் அவருக்குப்பின் வந்தவனுமான ரெகபெயாமுக்கு எதிராக எரொபவாமின் தலைமையில் வடநாட்டுக் குலங்கள் கிளர்ந்தெழுந்ததை விளக்குகிறது.  

மூன்றாம் பகுதி எருசலேம் வீழ்ச்சியுற்ற கி.மு. 586 வரையிலான தென்னாட்டுக் குலங்கள் பற்றிய வரலாற்றைக் கொண்டுள்ளது.  

## 1 குறிப்பேடு நூலின் உட்கிடக்கை

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. சாலமோனின் ஆட்சி
அ) முற்பகுதி

ஆ) கோவில் கட்டப்படல்

இ) பிற்பகுதி | 1:1 - 9:31
1:1-17

2:1 - 7:10

7:11 - 9:31 | 658 - 671
658 - 659

659 - 667

667 - 671 |  |
| 2. வடநாட்டுக் குலங்களின் கலகம் | 10:1-19 | 671 - 672 |  |
| 3. யூதாவின் அரசர்கள் | 11:1 - 36:12 | 672 - 711 |  |
| 4. எருசலேமின் வீழ்ச்சி | 36:13-23 | 711- 712 | } |
# தில்லாலங்கடி (திரைப்படம்)



**தில்லாலங்கடி** 2010 ஆம் ஆண்டில் வெளிவந்த ஒரு தமிழ்த் திரைப்படம் ஆகும். மோகன் தயாரித்த இப்படத்தை எம். ராஜா இயக்கினார். இப்படத்தில் கதாநாயகனாக ஜெயம் ரவியும், கதாநாயகியாக தமன்னாவும் நடித்திருந்தனர். ஷாம், வடிவேலு, சந்தானம் ஆகியோரும் நடித்துள்ள இப்படத்துக்கு யுவன் சங்கர் ராஜா இசையமைத்தார்.  

## நடிகர்கள்

- ஜெயம் ரவி கிருஷ்ணராக
- தமன்னா (நடிகை) நிஷாவாக
- ஷாம் ACP கிருஷ்ண குமார்
- பிரபு கிருஷ்ணனின் தந்தையாக
- சுஹாசினி கிருஷ்ணரின் தாயாக
- வடிவேலு (நடிகர்) ஜாக்கி/ஜாக்சன்/ஜான்
- சந்தானம் டாக்டர் பட்டி பால்
- சஞ்சிதா ஷெட்டி அம்முவாக
- சத்யன் டாஸாக
- கஞ்சா கறுப்பு கருப்பாக
- ராதாரவி எம்எல்ஏ ராஜாராம்
- நளினி எம்எல்ஏ வண்ணை வசந்தியாக
- லிவிங்ஸ்டன் நிஷாவின் மாமாவாக
- ஜெயப்பிரகாசு நிஷாவின் தந்தை
- மணிவண்ணன் ஆசிரமத்தின் பணியாளராக
- தண்டபாணி (நடிகர்) அமைச்சர் சந்திர லக்ஷ்மன்
- மன்சூர் அலி கான் இன்ஸ்பெக்டராக
- மயில்சாமி (நடிகர்) ரவுடியாக
- ஜான் விஜய் 'மண்ட ஓடு' மாசி
- யோகி பாபு மாசியின் பக்கவாட்டாக
- மனோபாலா பாதிரியாராக
- சந்திரா லட்சுமண் ஸ்ரேயா தாஸ்
- கிருஷ்ண குமார்
- நிஷாவின் அத்தையாக லட்சுமி வாசுதேவன்
- உஷாவாக லதா ராவ்
- வெங்கடராக சந்திரசேகர் விஜய் அந்தோணி
- எல். இராஜா கிருஷ்ண குமாரின் தந்தையாக
- விஜயலட்சுமி ஸ்வப்னா (கேமியோ தோற்றம்)
- எல். ஆர். ஈஸ்வரி (கேமியோ தோற்றம்)
- மாஸ்டர் மணிகண்டன் (கேமியோ தோற்றம்)
# பிரபஞ்சன்


**பிரபஞ்சன்** (*Prapanchan*, ஏப்ரல் 27, 1945 - திசம்பர் 21, 2018) ஒரு தமிழ் எழுத்தாளர் மற்றும் விமர்சகர். இவர் 1995 ஆம் ஆண்டு, தமிழுக்கான சாகித்திய அகாதமி விருது பெற்றவர்.  

## வாழ்க்கைக் குறிப்பு
பிரபஞ்சன் பிறந்த ஊர் புதுச்சேரி. இவரது இயற்பெயர் சாரங்கபாணி வைத்தியலிங்கம். இவரது தந்தை ஒரு கள்ளுக்கடை வைத்திருந்தார்.  

புதுச்சேரியில் பள்ளிப் படிப்பை முடித்துவிட்டு கரந்தை கல்லூரியில் புலவர் பட்டம் பெற்றார். தஞ்சாவூரில் ஆசிரியராகத் தனது வாழ்க்கையைத் தொடங்கினார். குமுதம், ஆனந்த விகடன் மற்றும் குங்குமம் ஆகிய வார இதழ்களில் பணிபுரிந்தார். 1961ல், இவரது முதல் சிறுகதை *என்ன உலகமடா* பரணி என்ற இதழில் வெளியானது. இவர் சுயமரியாதை இயக்கத்தில் ஈடுபாடு கொண்டிருந்தார். இதுவரை 46 புத்தகங்களுக்கும் கூடுதலாக எழுதியுள்ளார்.  

1995ல் இவரது வரலாற்றுப் புதினம் *வானம் வசப்படும்* தமிழுக்கான சாகித்திய அகாதமி விருது பெற்றது. இப்பபுதினம் ஆனந்தரங்கம் பிள்ளையின் காலத்தைக் களமாகக் கொண்டுள்ளது. இவரது படைப்புகள் இந்தி, தெலுங்கு, கன்னடம், ஜெர்மன், பிரெஞ்சு, ஆங்கிலம் மற்றும் சுவீடிய மொழிகளில் மொழிபெயர்க்கப்பட்டுள்ளன. இவரது நாடகமான *முட்டை* தில்லி பல்கலைக்கழகப் பாடத்திட்டத்திலுள்ளது. இவரது சிறுகதைத் தொகுப்பான *நேற்று மனிதர்கள்* பல கல்லூரிகளில் பாடப்புத்தகமாக உள்ளது.  

இவரது மனைவியின் பெயர் பிரமிளா ராணி. மூன்று மகன்கள் உள்ளனர். இவர் சென்னையிலும் புதுச்சேரியிலும் வசித்து வந்தார்.  

## விருதுகள்
- சாகித்திய அகாதமி விருது - *வானம் வசப்படும்* (1995)
- பாரதிய பாஷா பரிஷத் விருது
- கோயம்புத்தூர் கஸ்தூரி ரங்கம்மாள் விருது - *மகாநதி*
- இலக்கியச் சிந்தனை விருது - *மானுடம் வெல்லும்*
- சி. பா. ஆதித்தனார் விருது - *சந்தியா*
- தமிழக அரசின் பரிசு - *நேற்று மனிதர்கள்*
- *தமிழக சிறந்த சிறுகதைத் தொகுப்பிற்கான பரிசு - ஒரு ஊரில் ரெண்டு மனிதர்கள்*

## எழுதிய நூல்கள்
(முழுமையான பட்டியல் அல்ல)  
### புதினங்கள்
1. எனக்குள் இருப்பவள்
1. கண்ணீரால் காப்போம்
1. காகித மனிதர்கள்
1. காதலெனும் ஏணியிலே
1. சந்தியா
1. சுகபோகத்தீவுகள்
1. பதவி
1. பூக்கள் நாளையும் மலரும்
1. பெண்மை வெல்க
1. மகாநதி (ரங்கங்மாள் நினைவுப்பரிசு பெற்றது)
1. மானுடம் வெல்லும்
1. வானம் வசப்படும்
1. அகல்யா நாடகம்
1. 

### வரலாறு
- *ஈரோடு தமிழர் உயிரோடு*
- *முதல் மழை துளி*
- மகாபாரத மாந்தர்கள்
## குறு நாவல்கள்

- *ஆண்களும் பெண்களும்*

### சிறுகதைத் தொகுப்புகள்
1. இருட்டு வாசல்
1. ஒரு ஊரில் இரண்டு மனிதர்கள்
1. திரை; பூஞ்சோலை பதிப்பகம், சென்னை; (திரை, பிறை, குழந்தைகள், அமரத்துவம், ஒரு நெகடிவ் அப்ரோச், பாதுகை, சிக்கி, கரியமுகம், உறை, ஆகஸ்டு - 15, சிறுமை கண்டு..., பப்பா, காக்கைச்சிறகு, ஏழைநாடும் ஒரு பரம ஏழையும்)
1. நேற்று மனிதர்கள்
1. பிரபஞ்சன் கதைகள்
1. யாசுவின் அக்கா
1. விட்டு விடுதலையாகி
1. குயிலம்மை

### சிறுகதைகள்
பிரபஞ்சன் - சிறுகதைகள்  

### நாடகங்கள்
- *முட்டை*
- *அகல்யா*

### கட்டுரைகள்
- *மயிலிறகு குட்டி போட்டது*
- *அப்பாவின் வேஷ்டி*
- *தாழப்பறக்காத பரத்தையர் கொடி*
# மாமிலாடன்

**மாமிலாடன்** சங்ககாலப் புலவர்களில் ஒருவர். சங்கத் தொகையில் இவரது பாடல் ஒன்றே ஒன்று உள்ளது. அது குறுந்தொகை 46 எண்ணுள்ள பாடல்.  

மாமலாடன் என்றும் இவர் பெயர் சில பதிப்புகளில் உள்ளது. மலைய நாட்டு மன்னனை மலாடர் கோமான் என்று சங்கப்பாடல் குறிப்பிடுகிறது. இதனை எண்ணும்போது இந்தப் புலவர் மலைய நாட்டவர் எனத் தெருயவரும்.  
### பாடல் தரும் செய்தி
- ஆம்பல் பூ சாம்பல் நிறம் கொண்டது.
ஆம்பல் பூவைப்போல் நிறம் கொண்ட ஊர்க்குருவி வீட்டுக் கூரையில் கூடு கட்டிக்கொண்டு வாழும். வீட்டு முற்றத்தில் காயவைத்திருக்கும் பொருள்களைத் தின்றுவிட்டு மரத்தடியில் எருவாகிக்கொண்டிருக்கும் பூ, விதை போன்றவற்றையும் பொறுக்கி உண்ணும். அவர் பொருள் தேடச் சென்ற நாட்டில் அந்தக் குருவி இல்லை போலும். (இருந்திருந்தால் அதனைப் பார்த்தவுடன் என் நினைவு வருமல்லவா? - இப்படி தலைவி தோழியிடம் சொல்கிறாள்.  
### பாடல்
:ஆம்பற் பூவின் சாம்பலன்ன  
:கூம்பிய சிறகர் மனையுறை குரீஇ  
:முன்றி லுணங்கன் மாந்தி மன்றத்  
:தெருவினுண் டாது குடைவன வாடி  
:இல்லிறைப் பள்ளித்தம் பிள்ளையொடு வதியும்  
:புன்கண் மாலையும் புலம்பும்  
:இன்றுகொ றோழியவர் சென்ற நாட்டே.
# மாற்பித்தியார்

**மாற்பித்தியார்** சங்ககாலப் புலவர்களில் ஒருவர். இவர் பாடியனவாகச் சங்கத்தொகை நூல்களில் 2 பாடல்கள் உள்ளன. அவை புறநானூறு 251, புறநானூறு 252.  

இரண்டும் தாபதவாகை என்னும் துறையைச் சேர்ந்தவை. 'நாலிரு வழக்கின் தாபத பக்கம்' என்று தொல்காப்பியம் (1021) இதனைக் குறிப்பிடுகிறது. தவம் செய்பவரைப் பற்றிக் கூறுவது தாபதவாகை. தவம் செய்வோரின் பணி எட்டு வகையில் அமைந்திருக்கும் என்பது தொல்காப்பியர் வகைப்பாடு.  

- பித்தன் என்பது ஆண்பால். பித்தி என்பது பெண்பால். பித்தியார் பெண்பாற் புலவர்.
- மாயம் செய்பவன் மால். திருமால். இப்புலவர் வாழ்க்கையை மாயம் என்று காட்டுவதால் மால் என்னும் சிறப்பு அடைமொழியைப் பெற்றுள்ளார்.

### தாபத வாழ்க்கை
- மலையில் மூங்கில் போல் ஒழுகும் அருவியில் நீராடுவர்.
- வெளிச்சத்துக்காகக் காட்டு யானை ஒடித்துப் பொட்டுக் காய்ந்த விரகில் தீ மூட்டுவர்.
- பின்புறம் தொங்கும் புரிசடையாடு வாழ்வர்.
- அவர்களது சடை தில்லைக் காய்க் கொத்துப் போல் இருக்கும்.
- தாளி என்னும் இலையைக் கொய்து படையல் செய்து உணவாக்கிக் கொள்வர்.
#### மால் (மாய) வாழ்க்கை
- இன்று தவம் செய்பவன் ஒரு காலத்தில் 'இல் வழங்கு மடமயில் பிணிக்கும் சொல்வலை வேட்டுவனாய் இருந்தவன் - என்கிறார்.
- இன்று புரிசடையைப் புலர்திக்கொண்டிருப்பவன் ஒரு காலத்தில் பாவை போன்ற மகளிரை ஏங்கவைத்து அவர்களின் வளையல்களை நழுவும்படி செய்தவன் - என்கிறார்.
# தாபத வாகை

தவம் செய்பவரைப் பற்றிக் கூறுவது **தாபதவாகை**.  

'நாலிரு வழக்கின் தாபத பக்கம்' என்று தொல்காப்பியம் (1021) இதனைக் குறிப்பிடுகிறது. தவம் செய்வோரின் பணி எட்டு வகையில் அமைந்திருக்கும் என்பது தொல்காப்பியர் வகைப்பாடு.  

### தாபத வாழ்க்கை
புறநானூறு 251, 252 பாடல்களில் மாற்பித்தியார் என்னும் புலவர் தாபத வாழ்க்கை எப்படியிருக்கும் என்பதைக் காட்டுகிறார். அவை இங்குத் தொகுத்துத் தரப்பட்டுள்ளன.  
- மலையில் மூங்கில் போல் ஒழுகும் அருவியில் நீராடுவர்.
- வெளிச்சத்துக்காகக் காட்டு யானை ஒடித்துப் போட்டுக் காய்ந்த விறகில் தீ மூட்டுவர்.
- பின்புறம் தொங்கும் புரிசடையாடு வாழ்வர்.
- அவர்களது சடை தில்லைக் காய்க் கொத்துப் போல் இருக்கும்.
- இந்தச் சடையை வெயிலில் காயவைத்துக் கொள்வர்.
- தாளி என்னும் இலையைக் கொய்து படையல் செய்து உணவாக்கிக் கொள்வர்.
# 1842



**1842** (**MDCCCXLII**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய 12 நாட்கள் பின்னோக்கிய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்

- சனவரி 6-13 - காபூலில் இருந்து ஜலாலாபாத் வரையான சாலையில் அக்பர் கான் தலைமையிலான படைகள் வில்லியம் எல்பின்ஸ்டன் தலைமையிலான பிரித்தானிய, இந்தியப் படையினரைத் தாக்கியதில் 16,000 பேர் வரையில் கொல்லப்பட்டனர்.
- மார்ச் 30 - அறுவை சிகிச்சைகளில் முதன்முதலாக மயக்க மருந்து குரோஃபோர்ட் லோங் என்பவரினால் பயன்படுத்தப்பட்டது.
- மே 8 - பாரிஸ் அருகில் இரண்டு தொடருந்துகள் மோதித் தீப்பிடித்ததில் 59 பேர் கொல்லப்பட்டனர்.
- ஆகத்து 9 - ஐக்கிய அமெரிக்காவுக்கும் கனடாவுக்கும் இடையில் ரொக்கி மலைகளின் கிழக்குப் பகுதியில் எல்லைகளுக்கான உடன்பாடு எட்டப்பட்டது.
- ஆகத்து 10 – சுரங்கத் தொழிலில் பெண்கள், மற்றும் 10 வயதுக்கும் குறைவான சிறுவர்கள் வேலைக்கமர்த்துவது இங்கிலாந்தில் தடை செய்யப்பட்டது.
- ஆகத்து 21 - டாஸ்மானியாவின் தலைநகர் ஹோபார்ட் நகரம் அமைக்கப்பட்டது.
- ஆகத்து 29 – நாஞ்சிங் உடன்படிக்கையின் படி முதலாவது ஓப்பியம் போர் முடிவுக்கு வந்து ஹொங்கொங் பிரித்தானிய குடியேற்ற நாடாக அறிவிக்கப்பட்டது.
- அக்டோபர் - முதலாவது வாசிக சாலை யாழ்ப்பாணத்தில் திறக்கப்பட்டது. இதுவே பின்னர் யாழ்ப்பாணப் பொது நூலகம் ஆனது.
- அக்டோபர் 22 - வண்ணார்பண்ணையில் சைவப் பள்ளி ஆரம்பிக்கப்பட்டது.
- அக்டோபர் 29 – ஐபீரியக் குடாவில் சூறாவளி தாக்கியது.
- நவம்பர்-டிசம்பர் - மன்னாரில் வாந்திபேதி நோய் பரவியதில் 500 பேர் வரை இறந்தனர்.

## நாள் குறிக்கப்படாதவை
- டாப்ளர் விளைவு என்பதை ஆஸ்திரிய இயற்பியலாளர் கிறிஸ்டியன் டாப்ளர் முன்மொழிந்தார்.
- ஆஸ்திரேலியாவின் பிறிஸ்பேன் நகரில் மக்கள் குடியேற்றம் அனுமதிக்கப்பட்டது.

## பிறப்புகள்

## இறப்புகள்
- சூன் 2 - ப. கந்தப்பிள்ளை (ஆராய்ச்சிக் கந்தர்), புலவர், மருத்துவர் (நாவலரின் தந்தை)

## 1842 நாட்காட்டி
# ப. கந்தப்பிள்ளை

**ப. கந்தப்பிள்ளை** (1766 - சூன் 2, 1842) யாழ்ப்ப்பாணத்தைச் சேர்ந்த புலவரும், அறிஞரும் ஆவார். பல நாடகங்களை இவர் இயற்றியுள்ளார். மருத்துவராகவும் இவர் அறியப்பட்டவர். இவர் ஆறுமுக நாவலரின் தந்தை.  

## வாழ்க்கைக் குறிப்பு
கந்தப்பிள்ளை 1766 ஆம் ஆண்டில் பரமானந்தர் என்பவருக்குப் பிறந்தவர். தமிழோடு, டச்சு, போர்த்துக்கீசம், மற்றும் ஆங்கிலம் ஆகிய மொழிகளை அறிந்தவர். 18 ஆண்டுகளாக இவர் ஆராச்சி என்ற அரசுப்பணியாளராகத் தொழில் புரிந்து வந்ததனால் இவரை **ஆராச்சிக் கந்தர்** எனவும் அழைப்பர். வேலைப்பணியோடு மருத்துவமும் இவருக்குத் தெரிந்திருந்தது. இவரது தந்தை பரமானந்தர், பாட்டனார் இலங்கைக்காவல முதலியார் அனைவரும் தமிழ் அறிஞர்கள். கந்தப்பிள்ளைக்கு ஆறுமுக நாவலருடன் சேர்த்து ஐந்து ஆண் பிள்ளைகளும் மூன்று பெண்களும் இருந்தனர். நாவலரைத் தவிர மற்ற நால்வரும் அரசப் பணியாற்றியவர்கள். மூத்தவர் தம்பு என்பவர் தந்தை வழியே ஆராச்சி என்ற அரசுப் பணியாளராக இருந்தார்.  

## நாடகங்கள் இயற்றல்
பணியில் இருந்து இளைப்பாறிய பின்னர் கந்தப்பிள்ளை தமது இறுதிக் காலத்தை நாடகங்கள் இயற்றுவதில் போக்கினார். சந்திரகாச நாடகம், இராமவிலாசம், நல்லை நகர்க் குறவஞ்சி, கண்டி நாடகம், எரோது நாடகம், சமநீக்கிலார் நாடகம், இரத்தினவல்லி விலாசம் முதலான இருபத்து ஒரு நாடகங்களை இவர் இயற்றியுள்ளார்.  

- மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003)
# சென்னை 600028


**சென்னை 600028** 2007 இல் வெளியான ஒரு தமிழ்த் திரைப்படம். எஸ். பி. பி. சரண், ஜே.கே. சரவணா ஆகியோரால் தயாரிக்கப்பட்டு வெங்கட் பிரபுவால் இயக்கப்பட்டது. சிவா, ஜெய், நிதின் சத்யா, அரவிந்த் ஆகாஷ், பிரேம்ஜி அமரன், அஜய் ராஜ், விஜய் வசந்த், பிரசன்னா, ரஞ்சித், கார்த்திக், அருண், விஜயலக்ஸ்மி அஹாதியன், கிறிஸ்டியன் செடெக், இளவரசு, சம்பத் குமார் ஆகியோர் நடித்துள்ளனர். யுவன் சங்கர் ராஜா, பிரேம்ஜி அமரன் ஆகியோர் திரைப்படத்திற்கு இசையமைத்துள்ளனர்.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "நகரத்தின் நடுத்தரக் குடும்பத்து இளைஞர்களின் உலகைச் சொல்ல, கிரிக்கெட்டை இப்படியும் பயன்படுத்தலாம் என்று காட்டிய விதத்தில், இயக்குநர் வெங்கட்பிரபுதான் மேன் ஆஃப் தி மேட்ச்!... சில பாடல்களை நீக்கி, சில காட்சிகளைச் சேர்த்திருந்தால் ‘சென்னை-28’ உலகக் கோப்பை வாங்கிய பரவசத் தைக் கொடுத்திருக்கும். இப்போது தொட்டிருப்பது செமி ஃபைனல்ஸ்!" என்று எழுதி மதிப்பெண்களை வழங்கினர்.  

## பின்தொடர்ச்சி
2016இல் இப்படத்தின் இரண்டாம் பகுதியாக சென்னை 600028 II படம் வெளிவந்தது.
# எஸ்ரா (நூல்)



**எஸ்ரா** (Ezra) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.  

## நூலின் பெயர்

**எஸ்ரா** என்னும் இந்நூல் "1 & 2 குறிப்பேடு" என்னும் நூல்களின் தொடர்ச்சியாகும். இந்நூலைத் தொகுத்தவர் திருச்சட்ட வல்லுநரும் குருவுமாக கி.மு. 5ஆம் நூற்றாண்டில் செயல்பட்ட *எஸ்ரா* என்பவர் எனக் கருதப்படுவதால் இப்பெயர் எழுந்தது (எபிரேயம்: עֶזְרָא, கிரேக்கம்: Ἔσδρας; இலத்தீன்: Esdras).  

## எஸ்ரா நூலின் பின்னணி

கிமு 538இல் பாரசீகத்தின் அகாமனிசியப் பேரரசர் சைரசு பாபிலோனியாவைக் கைப்பற்றினார். அதே ஆண்டில் அவர் இசுரயேல் மக்களுக்கு விடுதலை அளித்து யூதாவுக்குத் திரும்பிச் செல்ல அனுமதித்தார். செருபாபேலின் தலைமையில் இசுரயேல் மக்களுள் ஒரு பகுதியினர் முதலில் திரும்பி வந்தனர். திரும்பிவந்த இசுரயேலர் எருசலேமில் அழிந்திருந்த கோவிலைத் திரும்பவும், 515இல் கட்டியெழுப்பிப் புனிதப்படுத்தினர். மீண்டும் அங்கு வழிபாடு நடத்தினர்.  

சில ஆண்டுகளுக்குப் பின் எஸ்ராவின் தலைமையில் இசுரயேல் மக்களுள் மற்றொரு பகுதியினர் திரும்பி வந்தனர்.  

எஸ்ரா ஒரு குரு; திருச்சட்ட வல்லுநர். உடன்படிக்கையின் மக்களாகவும், இறைவனின் புனித மக்களாகவும் தேர்ந்துகொள்ளப்பட்ட இசுரயேல் மக்களின் சிறப்பு நிலையைக் காக்குமாறு அவர்களின் மறைவாழ்விலும், சமூக வாழ்விலும் எஸ்ரா மறுமலர்ச்சி ஏற்படுத்தினார்.  

மேலும் எஸ்ரா "இறையாட்சி" இசுரயேல் மக்களிடையே நிலவுமாறு அரசியல், மறை ஆகியவற்றின் பொறுப்பைக் குருக்களிடமே ஒப்படைத்து, அவற்றிற்கான சட்டதிட்டங்களை வகுத்துத் தந்தார்.  

இந்நூலின் பெரும் பகுதி எபிரேயத்திலும், சிறு பகுதி (4:8-6:18, மற்றும் 7:12-16) அரமேயத்திலும் எழுதப்பட்டுள்ளன.  

## எஸ்ரா நூலின் உட்கிடக்கை

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. இசுரயேலர் சிறையிருப்பினின்று திரும்பி வருதலின் முதல் பகுதி | 1:1 - 2:70 | 713 - 716 |  |
| 2. கோவில் மீண்டும் கட்டியெழுப்பப்பட்டு அர்ப்பணிக்கப்படல் | 3:1 - 6:22 | 716 - 722 |  |
| 3. சிறையிருப்பினின்று எஸ்ராவின் தலைமையில் திரும்பி வருதலின் இரண்டாம் பகுதி | 7:1 - 10:44 | 722 - 728 | } |